Jimmy Rosenberg

Joseph Geradus (Jimmy) Rosenberg (født 10. april 1980 i Helmond, Nederland) er en nederlandsk musiker (gitar), kjent for sitt virtuose spill innen jazz, stringswing og sigøynerjazz.

Han ble tidlig aktiv innenfor sitt eget sigøynermiljø (Sinti), inspirert av slektningen Stochelo Rosenberg etter hans betydningsfulle gjennombrudd med platen «Seresta» (Hot Club Records/Jon Larsen1989). Jimmy Rosenbergs  internasjonale berømmelse startet på britiske Channel 4 (Django's Legacy, 1990) med den første versjonen av trioen «The Gypsy Kids», som besto av
Falko Reinhart og  Sani van Mullum.  Etter problemer ble den første trioen oppløst i 1995, samtidig som den andre versjonen ble lansert, sammen med Johnny Rosenberg gitar og Rinus Steinbach bass. Med denne besetningen turnerte han ytterligere i to år, i Oslo, New York og Djangofestivalen i Paris før også den besetningen ble oppløst, etter uoverensstemmelser mellom de tre familiene. Fra 1997 satset Jimmy Rosenberg på en solokarriere, men han ble utsatt for "et kynisk spill mellom investorer, som betalte svimlende beløp for opsjoner på plateinnspillinger som aldri ble noe av, men opsjonene ble solgt videre for enda høyere beløp" (sitat Jon Larsen). I alle disse årene dette pågikk samarbeidet Jimmy Rosenberg med Hot Club de Norvège, både på turne og i studio.

Rosenberg har ofte deltatt på den norske Djangofestivalen i Oslo, første gang bare tolv år gammel. I 2000 spilte han i Carnegie Hall, som en del av den nystartede Django Reinhardt Festival i New York, samt på jazzklubben Birdland, etc. Han har ni plateutgivelser og utstrakt samarbeid med norske utøvere som  Hot Club de Norvège, Ola Kvernberg,  Jon Larsen og Stian Carstensen.  Internasjonalt har han medvirket i utgivelser med Romane, Andreas Öberg, Bireli Lagrene, Angelo Debarre – samtlige produsert av det norske plateselskapet Hot Club Records – og Frank Vignola.  Andre sporadiske samarbeidspartnere har vært Willie Nelson (2002).

I 2004 kollapset Jimmy Rosenberg på scenen under en konsert med Hot Club de Norvège i Kragerø, og har etter det kun hatt et par offentlige konserter i Amsterdam (2007).

 Utgivelser 
 The Gipsykids, Safari (Dino Music/EMI, 1992)
 Hot Club de Norvège, Swinging with Jimmy Rosenberg (Hot Club Records, 1993)
 Sinti, Sinti, featuring Jimmy Rosenberg (Sony/Columbia Records, 1996)
 Hot Shots – Hot Club de Norvège with Jimmy Rosenberg, Babik Reinhardt and Romane (Hot Club Records, 1997)
 Jimmy Rosenberg with Bireli Lagrene and Angelo Debarre (Hot Club Records, 1998)
 The one and only (med Lagrene/Debarre) (Hot Club Records, 2000)
 Hot Club De Norvege Swinging with Vertavo, Angelo & Jimmy (Hot Club Records, 2001)
 Portrait of Jimmy Rosenberg – compilation (Hot Club Records, 1999)
 Hot Club de Norvège featuring Ola Kvernberg & Jimmy Rosenberg (Hot Club Records, 2003)
 Hot Club de Suede with Jimmy Rosenberg (Hot Club Records, 2003)
 Djangos Tiger, med svenske Andreas Öberg (Hot Club Records, 2003)
 Trio med Nomy Rosenberg og Svein Aarbostad (Hot Club Records, 2004)
 Rose Room, med Stian Carstensen (Hot Club Records, 2005).  Nominert til Spellemannprisen 2005.
 Swinging with Jimmy Rosenberg, bl.a. med «Jimmys Suite» (sju deler) av Jon Larsen (Hot Club Records, 2006)
 The Best Of Jimmy Rosenberg (Hot Club Records, 2008)
 Filmer 
 The Father, The Son, and the Talent (2007).  Biografisk film
 Jimmy is back (Jimmy Rosenberg Productions JRP1, 2007).  Med Nomy Rosenberg gitar, Arnoud van den Berg bass, og perkusjonisten Maarten van Neerven i opptak fra mars 2007 (Amsterdam)
 Jimmy at the Bimhuis (Jimmy Rosenberg Productions JRP2, 2008).
 Jon & Jimmy (Storm Studios, 2010).Med Jon Larsen gitar, Angelo Debarre gitar, Stochelo Rosenberg gitar, Andreas Öberg gitar, Pascal de Loutchek gitar, Svein Aarbostad bass, etc. Filmen vant Edison Award 2010.

 Eksterne lenker 



  djangobooks.com viser en særdeles ung Rosenberg med The Gipsykids.

Kategori:Nederlandske gitarister
Kategori:Jazzgitarister
Kategori:Personer fra Helmond